Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација 28-0004, Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Општинска организација Црвен Крст-Кичево, со седиште на Ул.,, Јанко Михајловски бб. - Кичево, застапуван од Секретарот Бесник Селими и со Записник ИП1 број 16-245 од 31.05.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021,294/2021, 99/2022 , 236/2022, 65/2023) го донесе следното

**Р Е Ш Е Н И Е**

Се наредува на Бесник Селими Секретар на Општинска организација-Црвен крст- Кичево, давател на социјалната услуга помош и нега во домот (во натамошниот текст: Давателот на услугата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Давателот на услугата, односно координаторот да му обезбедува поддршка на корисникот во изборот на негувател од евиденцијата на достапни негуватели во соработка со стручниот работник во Центарот, односно корисникот да даде изјава во која ќе го избере негувателот од евиденцијата на достапни негуватели, согласно член 106 од Законот и член 26 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението и постојано.**

2. Давателот на услугата, односно координаторот да организира координативни состаноци со негувателите еднаш неделно, и да води записник од чија форма и содржина ќе се утврди водената дискусја помеѓу координаторот и присутните негуватели за сите околности кои влијаат врз давањето на услугата, согласно член 106 од Законот и член 26 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението и постојано.**

3. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Нена Велковска со службена легитимација 28-0021, изврши редовен инспекциски надзор над субјектот на инспекциски надзор Општинска организација Црвен Крст-Кичево, со седиште на Ул.,, Јанко Михајловски бб. - Кичево, застапуван од Секретарот Бесник Селими и состави Записник ИП1 број 16-245 од 31.05.2023 година, во кој се констатирани недостатоци и неправилности во постапката за остварување и користење на правото на услугата помош и нега во домот.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-245 од 31.05.2023 година.

Инспектори за социјална заштита:  **Томислав Цветковски**

**Нена Велковска**